Peruda fojia: 21 kishi YTH qurboniga aylandi

Peruda avtobus ishtirokida mudhish yo‘l-transport hodisasi ro‘y berdi. Oqibatda 21 kishi halok bo‘ldi, yana 15 inson jarohat oldi. Bu haqda Peru21 xabar qilmoqda.
Mavjud ma'lumotlarga ko‘ra, hodisa Kusko shahri yaqinida sodir bo‘lgan. Ichida 35 kishi bo‘lgan avtobus avtomobil bilan to‘qnashib ketgan, so‘ng 300 metr balandlikdan jarlikka qulagan.
Eslatib o‘tamiz, avvalroq Farg‘onada mudhish YTH yuz bergani xabar qilingandi. Hodisa oqibatida 3 kishi halok bo‘ldi, yana 3 kishi jarohatlandi.